laion/Wikipedia-Exotic huggingface dataset:
אורים ותומים (סדרת טלוויזיה)

אורים ותומים היא סדרת טלוויזיה ישראלית מסוגת דרמת מתח ששודרה בחברת yes. הסדרה עלתה לשידור ב-15 במאי 2011 ומונה 12 פרקים. פרקה האחרון שודר ב-31 ביולי 2011. עלילת הסדרה עוסקת בישיבה התיכונית הבדיונית הר צור, ששמה לעצמה למטרה לגדל את הדור הבא של תלמידי החכמים בציונות הדתית. הסדרה עוקבת אחרי חיי המורים, הרבנים, התלמידים וההורים בישיבה, בשנה בה הישיבה עוברת תהליך של חילוף משמרות, אחוזי ההרשמה הולכים ויורדים ובעיות כלכליות מאיימות על קיומה. ראש הישיבה הוותיק פורש ואת מקומו תופש חתנו הצעיר, הנחוש לחולל מהפכה חינוכית למורת רוחו של הסגל הוותיק. אך דווקא כאשר נראה שרוחות חדשות של פתיחות ורוך מנשבות בישיבה, הישיבה עוברת משבר קשה, כאשר גופתו של אחד התלמידים נמצאת במאגר המים הסמוך. תעלומת מותו לא נותנת מנוחה לאחד התלמידים, והוא מנסה לחקור מה באמת קרה שם. הסודות והשקרים שנחשפים תוך כדי החקירה שלו מאיימים לזעזע את אמות הסיפים של הישיבה, בה יש כלל אחד שאסור להפר: לכבס את הכביסה המלוכלכת בחוץ. הרב גרנט (יהורם גאון) – ראש ישיבת הר צור הפורש, שמסתובב בה כמלך שנושל מתפקידו. הרב חיים (דני גבע) – בוגר ישיבת הר צור וראשה הנוכחי, מנהל רומן עם נירה. הרב אלישע (צחי גראד) - ר"מ (רב מחנך) ותיק בהר צור מהשנה הראשונה לקיומה. בוגר ישיבות חרדיות. קפדן ציניקן וסגפן. יעקב מזוז (תום חגי) – תלמיד שישית בישיבת הר צור. בן למשפחה מזרחית מהקטמונים. חוקר את סיבת המוות של חברו לחדר . ביני מלצר (תום אבני) - נער הפוסטר של ישיבת הר צור. נצר לשושלת של מצטיינים כפייתיים. הומוסקסואל בארון. עוז (אור בן מלך) – תלמיד חדש בישיבת הר צור. בן להורים גרושים. אבא שלו חזר בתשובה וניסה להחזיר גם אותו על הדרך. מוטי זקס (ערן איוניר) – איש עסקים מצליח ועשיר. בוגר ישיבת הר צור בעבר, ותורם כספי מרכזי שלה בהווה, ואבא של יניב זקס, התלמיד שמת. מיכל (מון שביט) – הבת של הרב חיים. מרגלית זקס (רונה ליפז-מיכאל) - אשתו של מוטי זקס ואמא של יניב, התלמיד שמת. נירה (נתי קלוגר) - אחותה הצעירה והמרדנית של מרגלית זקס. פאדי (מוסא זחאלקה) - אחראי המטבח בישיבת הר צור. מנחם לוזון (יניב סוויסה) - רכז ההדרכה של ישיבת הר צור, האחראי על המשמעת בפנימיית הישיבה. שמעון (ניר שטראוס) - תלמיד הישיבה שהתקבל להר צור בגלל ייחוס משפחתי. מחזיק עמוק בבטן דחפים אפלים ואלימים. קלישר (בועז בן צור) - אחד התלמידים בישיבה, עסקן בן עסקנים. הוא החבר הטוב ביותר של ביני מלצר, אבל מאחורי החברות יש גם קנאה גדולה. הנדלר (מתן לפיד) - תלמיד מחונן בישיבה, הסובל מבעיות חברתיות. ישיבת "הר צור" תוארה בהשראת הישיבות נתיב מאיר ושעלבים, ששניים מיוצרי הסדרה נמנים עם בוגריהן. "אורים ותומים", במסד הנתונים הקולנועיים IMDb (באנגלית) "אורים ותומים", באתר אידיבי "אורים ותומים", במיזם "אישים" לתיעוד היצירה הישראלית מרב יודילוביץ', מגניבים בחדרי חרדים, באתר ynet, 15 במאי 2011 מורן שריר, לאן נעלם יניב זקס?, באתר הארץ, 16 במאי 2011 פיני אסקל, ישיבה של מעלה • ביקורת על "אורים ותומים", באתר nana10‏, 16 במאי 2011 לילך וולך‏, ישחקו הנערים לפנינו: אורים ותומים אינה עוד סדרה על דתיים וחילונים - וטוב שכך, באתר וואלה, 16 במאי 2011 רון קסלר, הכל זה מלמעלה: על אורים ותומים, באתר nrg‏, 16 במאי 2011 רחלי מלק-בודה, דתי מעניין הוא דתי שחוטא, באתר ynet, 22 במאי 2011 רותה קופפר, פתרון התעלומה בסדרה "אורים ותומים", באתר הארץ, 31 ביולי 2011
כביש 317

כביש 317 הוא כביש רוחב אזורי בדרום הר חברון, ואורכו כ-21 ק"מ. הכביש מתחיל בצומת שמעה עם כביש 60 וחולף על פני אזור התעשייה מיתרים וארבעת היישובים הישראליים עשהאל, סוסיא, מעון וכרמל, שם הכביש מסתיים במפגשו עם כביש 356. בצמוד לכביש הקים צה"ל מעקה בטון בגובה 82 סנטימטר ובאורך 41 קילומטר. לטענת הצבא המעקה נועד למנוע פיגועי ירי ולהגן על ההתנחלויות הסמוכות. בהוראת בג"ץ פורק המעקה בשנת 2007. הר חברון מועצה אזורית הר חברון יהודה ושומרון כבישי ישראל הסבר המדינה בתועלת בגדר ביטחון לכביש יובל יועז, בג"ץ: צה"ל יפרק מעקה שפגע ברועים פלשתינאים, באתר הארץ, 14 בדצמבר 2006 חן שליטא, ‏לא סופרים את הבג"ץ, באתר גלובס, 2 בספטמבר 2010
Once Again

Once Again הוא אלבום האולפן השני של זמר הרית'ם אנד בלוז האמריקני, ג'ון לג'נד, שיצא תחת חברת התקליטים GOOD Music באוקטובר 2006. לג'נד כתב והפיק את רוב האלבום, כשבין משתפי הפעולה בהפקת האלבום הם מייסד GOOD Music, קניה וסט, וחבר להקת בלאק אייד פיז, וויל איי אם, ועוד מספר אמנים. Once Again הגיע למעמד אלבום פלטינה בארצות הברית, לאחר שמכר מעל 1,000,000 עותקים במדינה זו. האלבום הגיע גם למעמד אלבום זהב בהולנד, איטליה, ובבריטניה, כשמכר שם מעל 35,000, 40,000 ו-100,000 עותקים (בהתאמה). הסינגל Heaven זכה בפרס גראמי בקטגוריית "ביצוע הר'יתם אנד בלוז הטוב ביותר לזכר", והסינגל Save Room היה מועמד לפרס גראמי בקטגוריית "ביצוע הפופ הווקאלי הטוב ביותר לזכר". מידע על האלבום Once Again באתר MusicBrainz האלבום Once Again באתר Discogs האלבום Once Again באתר יוטיוב
Roll Up

Roll Up הוא שיר של הראפר האמריקאי ויז קאליפה. השיר יצא לאור בתור הסינגל השני מתוך האלבום השלישי של קאליפה, Rolling Papers. לשיר, שנכתב על ידי קאליפה, K-Mac וסטארגייט, יצא וידאו קליפ שצולם בוונציה ביץ' שבלוס אנג'לס. השיר הגיע בהופעת הבכורה שלו למקום ה-48 במצעד הבילבורד הוט 100, והגיע בשיאו למקום ה-13 במצעד זה. השיר הגיע למעמד פלטינה בארצות הברית, כשמכר מעל 1,000,000 הורדות דיגיטליות חוקיות. מידע על הסינגל "Roll Up" באתר מיוזיק בריינז הקליפ לשיר באתר יוטיוב.
גרגוריוס האחד עשר

גרגוריוס האחד עשר (בלטינית: Gregorius XI), ששמו המקורי פייר רוז'ה דה בופורט, (בערך 1330 – 27 במרץ 1378) כיהן כאפיפיור, והיה אחד מאפיפיורי אביניון בין השנים 1370 ו-1378. נולד למשפחת אצילים עשירה בטירה המשפחתית ברוזייה-ד'אגלטון בחבל לימוזן שבצרפת. היה אחיינו של האפיפיור קלמנס השישי שמינה אותו לקרדינל בגיל 18 בלבד. למד באוניברסיטה של העיר פרוג'ה שבאיטליה וקיבל תואר דוקטור לתאולוגיה. אחרי מות האפיפיור אורבנוס החמישי נבחר לאפיפיור ובחר לעצמו את השם גרגוריוס האחד עשר. במהלך כהונתו ננקטו צעדים נמרצים נגד מעשים שהממסד הדתי ראה ככפירה, בגרמניה, אנגליה ומקומות אחרים באירופה. נעשה ניסיון לחולל רפורמציה במסדרים הנזיריים. תשע עשרה ההצעות של ג'ון ויקליף ושלושה עשר הסעיפים של ה"זאקסנשפיגל" גונו באופן רשמי על ידיו בשנת 1373. קודמו של גרגוריוס האחד עשר, האפיפיור אורבנוס החמישי, מינה צרפתים רבים לשליחים ולמושלים בנחלות הכנסייה שבמרכז איטליה. צרפתים אלה שמצאו את עצמם בסביבה עוינת הקימו מבצרים לביטחונם. הם גבו מסים ללא אבחנה, התנהגו בעריצות ועוררו את זעמם של האיטלקים. ב-1375 פרץ מרד נגד הצרפתים באיטליה. קתרינה מסיינה דרשה מגרגוריוס האחד עשר לפטר את שליחי הכנסייה באיטליה. העיר פירנצה התייצבה בראש המרד. ב-1376 נראה היה כי האפיפיור איבד את שליטתו בנחלותיו שבמרכז איטליה. גרגוריוס האחד עשר האשים את אנשי פירנצה בהסתה למרד וציווה עליהם להישמע לשליחיו באיטליה. הוא הטיל עליהם חרם והכריז עליהם כפושעים. אנשי פירנצה הגיבו בהחרמת רכוש הכנסייה בעירם, עצרו ואף הוציאו להורג כמרים שהתנגדו להם, וביקשו מאנשי רומא להצטרף למרד. גרגוריוס האחד עשר הודיע לאנשי רומא שאם יישארו נאמנים לו, יחזיר את מושב האפיפיור מאביניון לרומא. בינתיים שלח גרגוריוס האחד עשר שכירי חרב לאיטליה שביצעו שם מעשי אכזריות נוראים. בעיר ססאנה הם הרגו את כל התושבים: גברים, נשים וילדים. קתרינה מסיינה הביעה את הזדעזעותה באיגרת ששלחה לאפיפיור באביניון. פירנצה הזמינה את קתרינה להצטרף למשלחת אל גרגוריוס האחד עשר. קתרינה מסיינה הגיעה לאביניון, גינתה את השחיתות בחצר האפיפיור ודרשה ממנו להחזיר את מושבו לרומא. גרגוריוס האחד עשר הגיע לרומא ב-27 בינואר 1377, אך בגלל דאגה לביטחונו התיישב בעיירה אניאני שממזרח לעיר. שליחיו האיצו באוכלוסיית ערי איטליה להשלים עם הכנסייה. לבסוף הושגה פשרה והאפיפיור נכנס שוב לרומא ב-7 בנובמבר 1377. מסעותיו של האפיפיור באיטליה גרמו לבריאותו להתערער. כאשר הרגיש כי מותו קרב עשה סידורים מתאימים לבחירת אפיפיור, ונפטר ברומא במרץ 1378. במקומו נבחר לאפיפיור אורבנוס השישי שהיה איטלקי וקבע את מושבו ברומא. בכך הגיעה לקצה "גלות אביניון" של האפיפיורים שנמשכה 68 שנה. מדיה וקבצים בנושא גרגוריוס האחד עשר בוויקישיתוף גרגוריוס האחד עשר, באתר אנציקלופדיה בריטניקה (באנגלית) גרגוריוס האחד עשר, באתר "Find a Grave" (באנגלית)
סטפנוס

האם התכוונתם ל... סטפנוס הקדוש (המאה ה-1 לספירה) - קדוש נוצרי, הנחשב לראשון המרטירים הנוצרים סטפנוס מביזנטיון (המאה ה-6 לספירה) - מחברו של מילון גאוגרפי חשוב בשם "אתניקה" אפיפיור שנקרא סטפנוס (ראו גם רשימת האפיפיורים): סטפנוס הראשון – האפיפיור מ-12 במאי 254 ועד 2 באוגוסט 257. אאוטיכיאנוס אשר כונה "סטפנוס הגמון רומא" - האפיפיור משנת 275 ועד שנת 283. האפיפיור הנבחר סטפנוס (ולעיתים "סטפנוס השני") - נבחר לתפקיד האפיפיור במרץ 752 אך מת לפני כניסתו לתפקיד. סטפנוס השני (ולעיתים "סטפנוס השלישי") - האפיפיור משנת 752 ועד שנת 757. סטפנוס השלישי (ולעיתים "סטפנוס הרביעי") - האפיפיור משנת 768 ועד שנת 772. סטפנוס הרביעי (ולעיתים "סטפנוס החמישי") - האפיפיור משנת 816 ועד שנת 817. סטפנוס החמישי (ולעיתים "סטפנוס השישי") - האפיפיור משנת 885 ועד שנת 891. סטפנוס השישי (ולעיתים "סטפנוס השביעי") - האפיפיור משנת 896 ועד שנת 897. סטפנוס השביעי (ולעיתים "סטפנוס השמיני") - האפיפיור משנת 929 ועד שנת 931. סטפנוס השמיני (ולעיתים "סטפנוס התשיעי") - האפיפיור משנת 939 ועד שנת 942. סטפנוס התשיעי (ולעיתים "סטפנוס העשירי") - האפיפיור משנת 1057 ועד שנת 1058. אתרים: קתדרלת סטפנוס הקדוש – קתדרלה בווינה ומושבו של הארכיבישוף הקתולי של וינה מנזר סטפנוס הקדוש – אתר מורשת עולמית באיראן
אלכסנדר פוטייב

הקולונל אלכסנדר ניקולאייביץ' פוטייב (ברוסית: Александр Николаевич Потеев; ‏3 במרץ 1952, מינסק, בלארוס - 7 ביולי 2016) היה קצין שירות הביון הרוסי לשעבר שנמלט לארצות הברית בעקבות פרשת ריגול. נולד לניקולאי פאבלוביץ' פוטייב, גיבור ברית המועצות, לוחם במלחמת העולם השנייה שמת ב-1972. פוטייב עבד בקג"ב וב-1979 נשלח במהלך מלחמת אפגניסטן כחלק מכוח משימה של ספצנאז "זניט" וכעבור שנתיים צורף לכוח "קסקאד 2" בקאבול. הוענקו לו עיטורים על השתתפויותיו בקרבות באפגניסטן. הוא שירת במינהל הראשי הראשון (ביון חוץ) של הקג"ב ואחר כך שירת בסו"ר - סוכנות הביון הרוסית. ב-2003 הותקף בדירתו במוסקבה על ידי אלמונים, הפשע לא פוענח ולא נמצאו האשמים. אך הועלו השערות כי שירותי הביון האמריקניים ניסו לפגוע בו בשל תפקידו הרגיש; הוא עבד כסגן מנהל המחלקה האמריקנית במינהל S (מבצעי איסוף מודיעין) של סו"ר. הוא נמלט מרוסיה לארצות הברית, ביוני 2009, זמן לא רב לפני ביקורו של נשיא רוסיה דמיטרי מדבדב בוושינגטון. רעייתו ובתו מרגריטה פוטייבה כבר התגוררו באמריקה בעת שהגיע אליה וקליטתו שם הייתה מהירה. כשנה לפני מעצרם של המרגלים הרוסיים בארצות הברית, ב-2010, הוצעה לו העלאה בדרגה אך הוא סירב. מעט לפני מעצרם של המרגלים, בנו של פוטייב, שעבד בסוכנות הפדרלית למלחמה בסמים, נסע לארצות הברית. פוטייב שנפגש עם אנשי ה-FBI חשף בפניהם את רשת הריגול הרוסית המתנהלת כבר שני עשורים באמריקה. מחשש לתגובת נגד של הביון הרוסי, לשכת החקירות הפדרלית החליטה לעצור את המרגלים. מבין האנשים שנחשפו ברשת היה חואן לזארו (מיכאיל ואסנקוב בשמו האמיתי). בעת שהותו בארצות הברית נטען כי הגנרל פוטייב עסק בהלבנת הון של כספי אנשי עסקים ופקידים רוסיים. ב-16 במאי 2011, הואשם בבגידה במולדת ועריקה, ובית הדין הצבאי המחוזי של מוסקבה החל באיסוף נתונים אודותיו. ב-27 ביוני 2011, בית הדין הצבאי המחוזי של מוסקבה פסק כי פוטייב אשם בבגידה במולדת. נגזרו עליו 25 שנות מאסר בהיעדרו ונושלו ממנו דרגותיו. כאמור, אשמתו של פוטייב היא כי ימים מספר לפני ביקורו של דמיטרי מדבדב בוושינגטון ביוני 2010, הקולונל אלכסנדר פוטייב, סגן ראש המחלקה האמריקנית של מינהל S של הסו"ר הממונה לתפעול סוכנים זרים, נמלט לארצות הברית והסגיר לידי האמריקנים קבוצת מרגלים רוסיים שעבדו נגד ארצות הברית, ביניהם גם אנה צ'פמן. ב-7 ביולי 2016 מת פוטייב בארצות הברית. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ידיעה על מותו באתר סוכנות הידיעות הרוסית אינטרפקס.
הקרע המערבי

הקרע המערבי או הקרע האפיפיורי (בלטינית: Magnum schisma occidentale, Ecclesiae occidentalis schisma), היה שמו של פיצול בתוך הכנסייה הקתולית החל בשנת 1378. הפיצול לא נסב סביב סוגיות תאולוגיות או תורתיות אלא על עימות פוליטי. הקרע בא על פתרונו הזמני ארבעים שנה מאוחר יותר בוועידת קונסטנץ בשנת 1417. הקרע בכנסייה המערבית נבע משובו המוקדם מדי של הכס האפיפיורי מאביניון לרומא בימי גרגוריוס האחד עשר בשנת 1378, חזרה ששמה קץ לאפיפיורות אביניון. אחרי מותו של גרגוריוס האחד עשר באותה שנה, התחוללו מהומות ברומא שכוונתן הייתה להבטיח בחירתו של אפיפיור איטלקי. הקרדינלים שחששו מזעם ההמון בחרו לאפיפיור את אורבנוס השישי. אורבנוס היה מנהלן מכובד באפיפיורות אביניון, אך ברגע שנבחר הפך חשדני, עריץ ונוטה להתקפי זעם אלימים. הקרדינלים שבחרו בו ניחמו במהרה על החלטתם וב-20 בספטמבר באותה שנה יצאו מרומא לפונדי, עיירה קטנה מדרום לרומא, ובחרו אפיפיור מתחרה, את האנטי-אפיפיור קלמנס השביעי. קיומם של האפיפיורים המתחרים גרם למהומה בכנסייה. בעבר היו כבר אפיפיורים מתחרים, וטוענים לכס שמונו על-ידי סיעות יריבות שונות, אך כאן המנהיגים המוכרים והלגיטימיים של הכנסייה, הם שמינו שני אפיפיורים יריבים. המנהיגים השונים באירופה היו חייבים להזדהות ולהכיר באחד מהם ולדחות את השני. צרפת, אראגון, דוכסות בורגונדיה, רוזנות סבויה, נאפולי וסקוטלנד בחרו להזדהות עם קלמנס מאביניון. אנגליה, צפון איטליה, סקנדינביה ומרכז אירופה שתחת שלטון האימפריה הרומית הקדושה תמכו באורבנוס. אפילו קדושי הכנסייה לעתיד נאלצו לבחור באפיפיור מועדף: קתרינה מסיינה תמכה באורבנוס ואילו ויסנט פרר תמך בקלמנס. מועצת פיזה שנערכה בשנת 1409 ניסתה לפתור את העימות, אך הובילה רק לבחירת אפיפיור שלישי, האנטי-אפיפיור אלכסנדר החמישי שמת זמן קצר אחרי כן ואחריו את האנטי-אפיפיור יוחנן העשרים ושלושה. הקרע הגיע לקיצו בוועידת קונסטנץ בשנת 1417 שהדיחה את יוחנן העשרים ושלושה ואת האנטי-אפיפיור בנדיקטוס השלושה עשר, קיבלה את התפטרותו של גרגוריוס השנים-עשר (שהתפטר בשנת 1415), ומינתה את מרטינוס החמישי. האפיפיורים הרומיים הוכרו כאפיפיורים הלגיטימיים ומכאן והלאה הוכרז במפורש כי אין לאף מועצה כוח על-פני האפיפיורים ואין דרך לבטל בחירת אפיפיור אלא על ידי האפיפיור עצמו. אורבנוס השישי האנטי-אפיפיור קלמנס השביעי מדיה וקבצים בנושא הקרע המערבי בוויקישיתוף הקרע המערבי, באתר אנציקלופדיה בריטניקה (באנגלית) פילוג המערב הגדול, 1378–1417, דף שער בספרייה הלאומית
חברותא (תוכנית לימוד)

חברותא הוא שמה של תוכנית לימוד, המופעלת על ידי ארגון "איילת השחר" העוסק בהפצת יהדות. התוכנית מבוססת על שיחות טלפוניות בין חילונים המעוניינים להרחיב את הידע שלהם בנושאי יהדות, לבין חרדים המשוחחים עמם בנושאי יהדות או לומדים שיעור בספר תורני. הארגון מפעיל מאגרים של מתנדבים חרדים מחד, ומתעניינים חילונים מאידך, ומצליב מתוכם חברותות, כאשר מושם דגש להתאמת החברותות ככל האפשר, מבחינת המגדר, הגיל, רמת ההשכלה, וכדומה. פעילי הארגון מלווים את החברותות בשלבים השונים ואף שולחים להם ספרי לימוד לפי בקשתם. על פי אתר הארגון: "כיום משתתפים בחברותא כ 16,000 אקדמאים, שכירים, עצמאים, חיילים, סטודנטים, פנסיונרים ועוד, מכל שדרות החברה הישראלית". בתחילת הקשר מתבקשים החברותות לקיים את השיחות אחת לשבוע, ולמשך 20 דקות. לעיתים רבות מתחזק הקשר בין החברותות, שלרוב השקפת עולמם המקורית שונה בתכלית, והוא מתבטא על ידי קיום שיחות במועדים תכופים יותר, וכן על ידי ביקורים הדדיים. הפרויקט זוכה לתמיכה מצד מנהיגי היהדות החרדית, נסקר באהדה גם בעיתונים כללים ואף קצר שבחים מפי גורמים שונים בחברה הישראלית [דרושה הבהרה]. אתר ארגון חברותא יאיר אטינגר, אלפי חרדים וחילונים מנהלים מדי ערב שיחות קירוב בטלפון, באתר הארץ, 27 בספטמבר 2009
חלב זכר

חלב זכר הוא מונח המתייחס ליצירת חלב בבלוטות החלב של זכרים במחלקת היונקים. מקרים של ייצור חלב מתועדים במינים מסוימים של יונקים, בהם האדם. בנוסף, תינוקות משני המינים יכולים מדי פעם לייצר חלב, אך חלב זה נחשב ונקרא חלב יילודים. צ'ארלס דרווין התייחס בספרו "מוצא האדם" לאפשרות של יצירת חלב על ידי זכרים, בעיקר במקרה של מחלת חצבת. מקרים של הנקה על ידי זכרים מתקיימים כנראה במקרים קיצוניים בהם בעלי חיים שרויים בחרדה או סובלים ממחלות מסוימות. המקרים הידועים של הנקה על ידי זכרים, הם בסוג דייאק (Dyacopterus spadiceus) של עטלף פירות החי באינדונזיה. כמו כן התופעה ידועה אצל עזים ובעלי חיים נוספים[דרוש מקור]. מקרה מיוחד מובא במסכת שבת דף נג: תנו רבנן - מעשה באחד שמתה אשתו והניחה בן לינק ולא היה לו שכר מניקה ליתן, ונעשה לו נס ונפתחו לו דדין כשני דדי אשה והניק את בנו... גם במשנה מוצאים עדות קצרה על אפשרות כזאת. "רבי שמעון בן אלעזר אומר: חלב הזכר טהור" (מסכת מכשירין פ"ו, ז). ולפירוש ר' עובדיה מברטנורה - "דלא חשיב משקה" (אלא זיעה בעלמא). סיפור דומה מובא במדרש על מרדכי ואסתר - "מרדכי זן ופרנס. ר' יודן אומר: פעם אחת חזר על כל המניקות ולא מצא לאסתר מניקה והוא היה מניקה, כדדרש ר' אבהו בצבורא גחיך צבורא. אמר להון: ולא מתניתא היא (תרגום מארמית: כשדרש על כך ר' אבהו בציבור, גיחך הציבור (על הדרשה), אמר להם - "ולא שנינו כך?!") - ר' שמעון בן אלעזר אומר : חלב הזכר טהור" (ילקוט שמעוני, מגילת אסתר, סי' תתרנג). דינו של חלב זכר מובא בהלכה לצורך שני עניינים. האם חלב זכר מטמא כחלב של שאר שבעת המשקים, וכן האם יש לו דין של "משקה" להעברת טומאה. על פי הרמב"ם בספרו משנה תורה – "חלב האדם שאינו צריך לו אינו משקה, לא מכשיר ולא מטמא. לפיכך חלב הזכר אינו משקה. אבל חלב האשה... סתמו משקה ומטמא או מכשיר, מפני שהוא ראוי לתינוק" (הל' טומאת אוכלין, פ"י, ד). התייחסות נוספת היא לגבי שאלה של בשר וחלב (בנוסף לשאלת הדין לגבי חלב אשה רגיל). הש"ך ביורה דעה סימן פ"ז פוסק "אבל בחלב זכר דאדם פשיטא דלא גרע מחלב אשה ולפי זה המחבר (בשולחן ערוך) שהעתיק לשון הרמב"ם דמשמע מיניה דגם בחלב זכר פטור אבל אסור". חלב אב, ג'ארד דיימונד, מגזין גלילאו, גיליון 8, 1995 מאמר מתוך המגזין Scientific American ב-06-09-2007 Scientific American The Incredible Milk-Producing Male Bat, BATS Magazine
סיידו יאיא

סיידו יאיא (באנגלית: Seidu Yahaya; נולד ב-31 בדצמבר 1989 באקרה, גאנה) הוא כדורגלן גנאי המשחק בעמדת הקשר האחורי בלייפיה. סיידו החל את הקריירה שלו ב-2006 בקבוצה הגנאית טמה יות', שם שיחק שנתיים בהם הבקיע שער בודד. ב-2008 הושאל לקבוצה היוונית אנגניסי קרדיצה, ולאחר תום ההשאלה נשאר ביוון ועבר לקבוצת א.א.ק. אתונה, שם הספיק לשחק 3 משחקים בלבד. בדצמבר 2010 הגיע לישראל ועבר למכבי חיפה, עמה זכה באליפות בעונת 2010/2011. בתום עונת 2011/2012, לאחר שהעפיל עם הקבוצה לגמר גביע המדינה ופתח בהרכב בהפסד 2–1 להפועל תל אביב, חתם בקבוצת אסטרה ג'יורג'יו הרומנית. ב-2018 עבר לדינמו מינסק הבלארוסית. בינואר 2019 חתם באל פאייחה הסעודית, חודשיים לאחר מכן חזר לקבוצת דינמו מינסק. בינואר 2020 חתם בלייפאיה הלטבית. סיידו יאיא, באתר Transfermarkt סיידו יאיא, באתר Soccerway סיידו יאיא, באתר WorldFootball.net סיידו יאיא, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
עמרם קלעג'י

עמרם קלעג'י (נולד ב-1944) הוא איש ממשל ישראלי ששירת בשורת תפקידים בכירים במשרד הפנים. כיהן בין מאי 2011 לאפריל 2013, בשנית, כמנכ"ל משרד הפנים. זוכה תואר "יקיר השלטון המקומי". קלעג'י, בעל תואר ראשון בגאוגרפיה, היה עד 1992 בעל משק חקלאי במושב ברק שבחבל תענך. הוא בין המנוסים בפקידות הבכירה של משרד הפנים וכיהן בעבר בתפקיד הממונה על מחוז חיפה והצפון במשרד הפנים. קלעג'י שימש מנכ"ל משרד הפנים משנת 1991 עד שנת 1996, במרבית הזמן תחת יצחק רבין (אשר כראש ממשלה החזיק גם בתפקיד שר הפנים) . כמו כן כיהן כיו"ר המועצה הארצית לתכנון ולבנייה במשך 11 שנים. בשנת 2004 הועמד כראש ועדה קרואה של המועצה האזורית אבו בסמה. המועצה מקיפה עשרה יישובים מוכרים בנגב, שישה מתוכם בדואים, ולמעלה מ-80,000 בני אדם, והקמתה היוותה הכרה בכפרים שבשטחה, שהיו עד אותה עת בלתי מוכרים. המינוי של הוועדה הקרואה בראשות קלעג'י הוארך מעת לעת עד שהגיע למקסימום המותר בחוק ועל כן נקבע שייערכו בחירות בדצמבר 2009. אולם בהתקרב המועד של הבחירות המיועדות שונה החוק המגביל את תקופת הכהונה המקסימלית של ועדה קרואה על מנת לאפשר את המשך כהונת הוועדה הקרואה לתקופה נוספת. בפברואר 2011 החליט בית המשפט העליון כי יש לערוך את הבחירות עד דצמבר 2012. בתפקידו כיו"ר המועצה התריע קלעג'י על הבעיות הקשות של המגזר הבדואי בנגב. בשנת 2011 מונה פעם נוספת לתפקיד מנכ"ל משרד הפנים על ידי שר הפנים אלי ישי, לאחר שגבריאל מימון נאלץ להתפטר לאור חשדות שחיתות נגדו. מינויו של קלעג'י אושר על ידי הממשלה במאי 2011. הוא סיים את תפקידו באפריל 2013. קלעג'י נשוי ואב לשמונה. תושב ירושלים. אורי בינדר, נא להכיר: האיש שהשר ישי רוצה למנות לראש מועצה לכל החיים, באתר nrg‏, 28 באוקטובר 2009 רועי כוכבי, עמרם קלעג'י זוכה לברכות עם פרישתו מתפקיד יו"ר המועצה הארצית לתכנון ובניה, אתר News1, 21/01/04 נקבע מועד הבחירות במועצה האזורית אבו בסמה: 8 בדצמבר 2009, הודעה לעיתונות של ועדת הפנים והגנת הסביבה, 13/08/2008, אתר הכנסת באיחור אלגנטי של 64 שנים יוכלו בדואים לבחור ולהיבחר לרשות המקומית, באתר "נא להכיר", מטה ההכרה לכפרים הבלתי מוכרים בנגב תומר אביטל, סמנכ"ל משרד החינוך יגאל צרפתי ימונה לתפקיד מנכ"ל משרד הפנים, באתר כלכליסט, 10 באפריל 2013
מאנטאוואב

מאנטאוואב (אמהרית ምንትዋብ - "מה יפה"; סביבות 1706 - 27 ביוני 1773) הייתה קיסרית אתיופיה, אשתו של הקיסר בקפה, אימו של הקיסר ייאסו השני וסבתו של הקיסר יואס הראשון. באופן רשמי היא כונתה בשם בו הוטבלה - וולתה גיורגיס (געז:"בת גאורגיוס"). מאנטאוואב נולדה בקווארה, ולפי השמועה, הייתה נצר לסב וסבתא פורטוגזים מצד אחד מהוריה; ועל-כן נחשדה לעיתים כבעלת סימפתיה לכנסייה הקתולית. היא הייתה בתו של דאג'אזמץ' מאנבאר מדמביה. מאנטאוואב נישאה לקיסר בקפה ב-6 בספטמבר 1722, לאחר שאשתו הראשונה מתה בלילה שלאחר הכתרתה. לפי האגדה היא סעדה אותו עת נפל למשכב באחד ממסעותיו, וכשהבריא הביאה לגונדר ונשא אותה לאישה. בתקופת שלטונם של בקפה ומאנטאוואב, ידעו העיר גונדר והמתחם המלכותי שבליבה, פאסיל גמב, תקופת פריחה; והתעשייה, המסחר, האמנות והתרבות פרחו בה. מאנטאוואב ידועה בכך שהעניקה את חסותה לאמנים ולאמנויות. הטירה האחרונה שהוקמה במתחם המלכותי מיוחסת לה ונקראת על-שמה, ובין המבנים הנוספים שהוקמו ביוזמתה ידועה במיוחד מצודת קוסקאם השוכנת בהרים שמצפון לגונדר, ואשר הוקדשה לבתולה. לאחר שהקיסר בקפה מת ב-1730, הוכתרה מאנטאוואב כשליטה במשותף עם הקיסר החדש, בנה ייאסו השני, וריכזה בידיה כוח שלא היה לו תקדים עד לאותה עת. בתקופה זו התפתח קשר רומנטי בינה לבין אחינה הצעיר ממנה בשנים רבות, ולזוג נולדו שלושה ילדים. עם מות ייאסו השני ב-1755, עלה לשלטון נכדה של מאנטאוואב, הקיסר יואס הראשון. בין מאנטאוואב לוואלאטה בארסבה (ווביט), אלמנת בנה, נגלה סכסוך, שכן האחרונה, אימו של הקיסר החדש, בקשה לעצמה מעמד זהה לזה של מאנטאוואב בתקופת הקיסר הקודם. הסכסוך בין שתי הנשים גלש מהמישור האישי כאשר מאנטאוואב זימנה לגונדר את קרוביה מקווארה יחד עם צבאם. בתגובה הזמינה ווביט, שהייתה בת אורומו, את קרוביה ואת חייליהם. מאנטאוואב פנתה למיכאל סהול וביקשה ממנו לברור בסכסוך. סהול, שלימים נשא את בתה של מאנטאוואב לאשה, הגיע לגונדר ומונה לראס, אך בניגוד לציפיותיה של מאנטאוואב כי יעמוד לצידה, תפס את השלטון לעצמו, וב-1769 הדיח את הקיסר יואס הראשון ורצח אותו. בעקבות הרצח פרשה מאנטאוואב לקוסקאם, וסירבה לשוב אל הבירה. היא חייתה בקאסקאם בבדידות עד מותה ב-1773. מדיה וקבצים בנושא מאנטאוואב בוויקישיתוף Restored–Solomonic Dynasty of Lake Tana and Gondar: 1543-1769.
הידרוקסיד

הידרוקסיד (אנגלית: Hydroxide) הוא יון שלילי (אניון) דו-אטומי של חמצן ומימן הקשורים יחד בקשר קוולנטי OH-, יון ההידרוקסיד מופיע בתמיסה או, במצב מוצק בקשר יוני ליון חיובי. כאשר קבוצת הOH קשורה קוולנטית לאטום אחר הקבוצה כולה נקראת הידרוקסיל ומסומנת בכימיה ROH, וכאשר ההידרוקסיל (הקבוצה בה החמצן והמימן אינם בעלי מטען) מחובר לחמצן נוסף המחובר לפחמן בקשר קוולנטי, הקבוצה נקראת קרבוקסיל ומסומנת COOH. ההידרוקסיד נמצא בריכוז נמוך במים עקב תגובת הפירוק העצמי 2 H 2 O ( l ) ⇆ H 3 O ( a q ) + + O H ( a q ) − {\displaystyle 2H_{2}O_{(l)}\leftrightarrows H_{3}O_{(aq)}^{+}+OH_{(aq)}^{-}} . קבוע שיווי המשקל KW של התגובה בטמפרטורת החדר 10-14 כך שריכוז ההידרוקסיד במים טהורים הוא 7-10 מולר בלבד. הוא משמש כבסיס כימי, כליגנד (מקשר כימי, ועל כן גם כבסיס לואיס), כיון הנמשך לגרעין (נוקלאופיל), וכן כזרז כימי (קטליזטור). קבוצת ההידרוקסידים יוצרים מלחים, שרבים מהם מתפרקים במים לרכיב הירוקסילי בסיסי וליון חיובי. מלחי הידרוקסיד של המתכות האלקליות מסיסים במים. חומר הידרוקסידי חשוב בתעשייה היא סודה קאוסטית - נתרן הידרוקסידי (NaOH), המיוצרת ונמכרת בתעשייה בעשרות מיליוני טונות בכל שנה. ליתיום הידרוקסידי משמש כחומר ספיחה לפחמן דו-חמצני במטוסים וצוללות. מסיסות מלחי ההידרוקסיד של יסודות הטור השני עולה ככל שיורדים בטור. המסיסות של בריליום הידרוקסיד Be(OH)2 במים זניחה והחומר אמפוטרי: בpH נמוך מאוד מתקבל יון ממויים [ B e ( H 2 O ) 4 ] 2 + {\displaystyle [Be(H_{2}O)_{4}]^{2+}} ובבסיס חזק מתקבל היון המסיס [ B e ( O H ) 4 ] 2 − {\displaystyle [Be(OH)_{4}]^{2-}} . ההידרוקסידים של מתכות המעבר אינם מסיסים במים. יון המתכת נמצא במטען 2+ או +3. ב pH גבוה קומפלקס מיימי של מתכות מעבר מוסר פרוטון ומתקבל יון הידרוקסיד כליגנד. [ M ( H 2 O ) 6 ] 3 + ⇆ [ M ( H 2 O ) 5 O H ] 2 + + H + {\displaystyle [M(H_{2}O)_{6}]^{3+}\leftrightarrows [M(H_{2}O)_{5}OH]^{2+}+H^{+}} במצב זה עשויה להתרחש תגובה לקבלת יון מורכב בו יון ההידרוקסיד משמש כליגנד מגשר בין שני יוני מתכת [ H ( H 2 O ) 5 O H ] 2 + + [ M ( H 2 O ) 6 ] 3 + ⇆ [ M ( H 2 O ) 5 ( μ − O H ) M ( H 2 O ) 5 ] 5 + + H 2 O {\displaystyle [H(H_{2}O)_{5}OH]^{2+}+[M(H_{2}O)_{6}]^{3+}\leftrightarrows [M(H_{2}O)_{5}(\mu -OH)M(H_{2}O)_{5}]^{5+}+H_{2}O} כאשר μ-OH הוא יון ההידרוקסיד המגשר. הידרוקסידים של מתכות בדרגת חמצון 1+ אינם יציבים, כך למשל מתקבל כסף חמצני מכסף הידרוקסיד 2 A g O H → A g 2 O + H 2 O {\displaystyle 2AgOH\rightarrow Ag_{2}O+H_{2}O} הידרוקסיד, באתר אנציקלופדיה בריטניקה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
רמדיוס פרוטקי

ואצלב רמדיוס פרוטקי (Václav Remedius Prudký‏; 1701 - 9 בפברואר 1770) היה מיסיונר פרנציסקני צ'כי ומטייל. הוא נולד בפראג, ולאחר לימודיו הצטרף למסדר הפרנציסקני ואימץ את השם "רמדיוס". הוא יצא למצרים בשליחות מיסיונרית ושהה בגיזה עד 1751. לאחר מכן נסע עם שני מיסיונרים אחרים לאתיופיה ופגש בקיסר ייאסו השני בגונדר. פרוטקי עזב את אתיופיה בשנה שלאחר מכן משום ששליחותו המיסיונרית לא צלחה, ובשל התנגדות אנשי הכנסייה האתיופית לשהותם של קתולים במדינה. הוא נסע להודו ולמאוריציוס בטרם שב לאירופה. לאחר מכן חזר למצרים ובערוב ימיו כיהן כשליח המסדר ברוסיה. הוא מת בפירנצה בשנת 1770, בהיותו בדרכו לרומא. הוא ידוע בעיקר בזכות יומן הנסיעות שכתב, "Itinerarium" (לטינית "מסלול"), המתאר את מסעו לאתיופיה ואת פגישתו עם הקיסר. Richard Pankhurst, Prutky's Travels in Ethiopia and Other countries, Jakuyt Soviety, London, 1991. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.